MAC 1979
Pemindahan.
Kekal di dalam rumah dan tutup tingkap.
Kamu mimpikah?
Apa mimpinya?
Tentang Three Mile Island.
SEBUAH SIRI DOKUMENTARI NETFLIX
Saya duduk dan kenangkan hal ini bertahun-tahun selepas itu.
Bagaimana selepas 40 tahun, kesan buruknya masih jelas kelihatan.
Sebuah permulaan kepada mimpi ngeri nuklear,
kemusnahan loji kuasa atom di Pennsylvania hari ini.
Middletown, Pennsylvania kecoh malam ini.
Lebuh raya sesak dan talian telefon sibuk.
Kemalangan di Three Mile Island pada tahun 1979
adalah kemalangan nuklear paling teruk pernah berlaku di bumi Amerika.
Pegawai loji berkata kemalangan itu tidak serius.
Mereka tidak mahu orang awam mengetahuinya.
Syarikat belum menjawab soalan penting.
Mereka mahu sembunyikan maklumat.
Sejauh mana radioaktiviti sudah terlepas dari loji?
Kekal di dalam rumah.
Tutup semua tingkap dan pintu.
Namun dunia perlu tahu apa yang berlaku di Three Mile Island.
Apa yang berlaku dalam mimpi kamu?
Orang mula berpindah, dan jalan raya dipenuhi kenderaan.
Kemudian, tiba-tiba saja…
ia meletup.
JEPUN DISERANG BOM "ATOM"
Ini satu tanggungjawab besar yang perlu kami galas.
Stesen kuasa nuklear dikhususkan untuk tujuan keamanan.
Tenaga nuklear membuahkan hasil yang bagus,
dan ia mewujudkan dunia lebih harmoni untuk manusia.
Adakah ini masa depan bagi sumber tenaga atau resipi bencana nuklear?
Three Mile Island terletak di seberang rumah tempat saya membesar.
Satu-satunya yang memisahkannya ialah sungai,
landasan keretapi,
dan jalan raya dua lorong.
Ciri-ciri tersebutlah yang membentuk masyarakat di kawasan ini.
Kawasan Middletown kawasan sesuai untuk membina loji kuasa nuklear ini
kerana Sungai Susquehanna berada betul-betul di situ
dan ia membekalkan sumber penyejukan loji.
Unit 1 mula beroperasi pada tahun 1974,
dan Unit 2 beroperasi secara komersial pada Disember 1978.
Reaktor nombor dua Three Mile Island
beroperasi secara komersial tiga bulan lalu.
Dalam komuniti kami, menara itu melambangkan kemajuan.
Saya suri rumah yang bahagia.
Saya ada perniagaan kecil. Saya buka taska.
Suami saya pekerja landasan kereta api.
Saya boleh nampak menara itu dari tingkap dapur saya,
tapi saya tak tahu apa itu kuasa nuklear.
Sebuah loji kuasa nuklear hanyalah cerek teh besar.
Bahan api nuklear dan tindak balas rantaian menghasilkan haba.
Haba menukar air kepada wap. Wap itu menggerakkan turbin.
Turbin menghasilkan elektrik.
Tenaga nuklear dipromosikan sebagai sumber terbaik.
Ia akan membuka peluang pekerjaan dan ia sangat murah.
Sebarang pertimbangan tentang radiasi, bahaya atau apa-apa pun tidak dibuat.
Saya tak pernah terfikir pun.
Komuniti kami merasai kesan negatif keruntuhan industri arang batu dan besi,
kemudian muncul pula satu industri ke komuniti kami
dengan pekerjaan bergaji lumayan…
Kekurangan minyak sedang dirasakan
pemilik kereta di seluruh negara.
Kebergantungan minyak asing mengancam kebebasan ekonomi kita.
Jika dilihat apa berlaku di serata negara, nuklear nampaknya jawapannya.
Inilah kuasa dan janji atom.
Apabila loji kuasa nuklear dipasarkan,
ia menjanjikan masa depan.
Saya pro-nuklear nombor satu.
Saya bekerja di loji kuasa di seluruh negara,
dan tempat kerja saya di loji kuasa di Michigan,
yang sama dengan Three Mile Island.
Semua loji kuasa nuklear direka untuk memastikan reaktor sejuk.
Pengendali, pada permulaan kemalangan,
boleh ambil makan tengah hari dan pulang, dan loji itu akan selamat.
Disebabkan itu, seluruh industri ini berkongsi satu pemikiran.
"Kemalangan besar tidak akan berlaku."
Saya percayakannya.
Namun, saya silap.
3:59 PAGI
4:00 PAGI 28 MAC, 1979
Berdasarkan pengalaman peribadi,
pada pukul empat pagi, itulah waktu paling teruk.
Tidak kisah betapa berdedikasinya anda, sukar untuk tahan mengantuk.
Pengendali berada di sana, gemuk, bodoh dan gembira.
Kemudian…
Setiap penggera mula berbunyi secara serentak.
Trip turbin berlaku. Reaktor tidak berfungsi.
Pam penyejuk reaktor sedang berjalan.
Pengendali-pengendali berkata, "Aduhai, apa yang sedang berlaku?"
Air suapan kecemasan tak masuk.
Mereka tertanya-tanya dan buntu selama lebih sejam.
Petunjuk pada penekan menunjukkan ia terlalu penuh.
Pada masa itu, suhu di dalam reaktor meningkat,
walaupun paras air terus menunjukkan ia penuh.
Tutup pam penyejuk reaktor.
Jadi mereka memutuskan untuk tutup pam yang membuat paras air naik,
tapi itu salah.
Anda tak boleh sesekali tutup air merentasi teras.
Mereka perlu sejukkan reaktor itu.
Mereka tak tahu apa yang berlaku dan itu menakutkan mereka.
Saya dapat panggilan pukul lima petang.
Saya diberitahu bahawa Unit 2 telah ditutup
dan pegawai bertugas mahu saya masuk ke dalam loji itu segera.
Saya sudah bekerja di Three Mile Island sejak awal pembukaan Unit 1,
tapi ketika itu, Unit 2 baru beroperasi selama sekitar tiga bulan.
Jadi saya tak tahu apa yang saya patut jangkakan.
5:32 PAGI
Ketika itu, pengendali di bilik kawalan
cuba menganalisis aliran, tekanan dan suhu.
Salah satu masalah utama ialah
tiada air segar yang mengalir melalui sistem.
Tiada aliran air merentasi teras itu, jadi ia terus berada di situ dan memanas.
Akhirnya, penyelia syif bertugas sedar injap pelepasan terbuka.
Injap bocor.
Itulah masalahnya.
Satu ketika semasa kemalangan,
injap lega terbuka untuk melepaskan tekanan.
Injap itu tersekat dan terbuka.
Air tidak lagi mengalir di dalam teras.
Dalam keadaan itu,
mustahil paras air akan jatuh di bawah teras,
kerana paras air boleh naik mendadak dengan sangat mudah.
5:58 PAGI
Jadi, kami tutup injap dan fokus pada reaktor.
Langkah itu menghentikan senario yang mereka hadapi,
tapi pada masa itu, kami sudah terlalu memanaskan reaktor.
Apabila suhu semakin meningkat, teras akan cair
dan menghasilkan tindak balas nuklear selenggara diri.
Sangat radioaktif, sangat berbahaya.
Ketika itu, situasinya tidak akan dapat dijangka langsung.
Suhu telah meningkat mendadak di dalam bekas reaktor.
Itu menunjukkan bahawa peleburan nuklear boleh berlaku.
Saya terdengar bunyi yang kuat dari loji,
dan saya tak pernah dengar bunyi sebegitu sebelum ini.
Inilah rumah di mana saya membesar.
Ada hentian bas di hujung jalan di sana.
Jadi ia di seberang dari sana.
Sebagai budak berumur enam tahun, saya tak faham, tapi tertanya-tanya,
"Kenapa kita dengar bunyi itu? Apa bunyi bising itu?"
Saya disuruh, "Sila bertenang.
Semuanya akan okey."
Jadi saya keluar dan tunggu bas untuk pergi ke sekolah,
tapi saya takut.
Saya langsung tak tahu apa yang berlaku di seberang jalan.
6:57 PAGI
Sewaktu saya memeriksa sistem pemantauan radiasi,
tiba-tiba saya terdengar bunyi penggera radiasi.
Saya terus turun ke laluan menuju bangunan reaktor.
Dua juruteknik menemani saya
agar kami boleh masuk dan siasat apa yang berlaku.
BANGUNAN PENGENDALIAN BAHAN API
60 METER DARI PENGURUNGAN REAKTOR
Kami tidak dapat mengesan apa-apa yang boleh menyebabkan berlakunya radiasi.
Namun dengan pantas, saya perasan peningkatan bacaan meter,
dan di atas kepala saya, terdapat paip aliran terdedah
dari sistem reaktor Unit 2.
Ia sangat radioaktif.
Ketika itu, terlintas di kepala saya yang kami ada masalah besar di Unit 2.
Kami terus beredar dari situ.
Salah seorang juruteknik berlari masuk ke bangunan tambahan Unit 2
untuk mengosongkan bangunan.
Saya berlari ke pejabat dan gunakan sistem kelui.
Kita kehabisan bahan api dengan cepat. Isytihar kecemasan.
7:24 PAGI
Saya Mike Pinzac di bilik berita KBO.
Pegawai syarikat Met-Ed terpaksa menutup
unit nombor dua stesen kuasa nuklear Three Mile Island mereka pagi tadi
selepas satu kemalangan berlaku dalam sistem turbin loji.
Ujar pegawainya, ia tidak membahayakan orang awam
dan keadaan terkawal.
Saya masih tidur, telefon berdering, Gabenor Thornburgh menghubungi saya.
Dia kata, "Critch, ada kecemasan tapak di Three Mile Island."
Saya kata, "Gabenor, apa itu Three Mile Island?"
Kami masih baru dalam perkhidmatan.
Kami baru memegang jawatan selama 72 hari,
jadi kejadian ini agak mengejutkan kami
kerana kami tidak menjangkakan perkara sebegini berlaku.
Selepas tiga atau empat minit sidang akhbar…
Kami tak ada banyak maklumat. Kami cuma tahu ada kemalangan berlaku.
Kami mula menghubungi Metropolitan Edison,
syarikat pemilik reaktor, "Apa yang berlaku? Apa maksudnya?"
Berdasarkan apa kami dengar daripada Met-Ed, keadaan stabil,
tiada sebarang perkara serius berlaku.
Kami tak terima banyak maklumat,
tapi mereka kata mereka tahu apa mereka buat dan keadaan terkawal.
10:55 PAGI
Syarikat Metropolitan Edison sudah beritahu kami
bahawa satu kemalangan berlaku di Unit 2 Three Mile Island.
Semuanya terkawal.
Tiada ancaman kepada kesihatan dan keselamatan awam.
Metropolitan Edison
sedang memantau udara di sekitar loji sejak kejadian itu berlaku.
Tiada peningkatan tahap radiasi normal dikesan.
Bagaimana tuan menentukan paras radiasi?
Bagaimana tuan tahu kawasan mana yang tercemar dan mana yang selamat?
- Bill, boleh… - Begini…
Siapa ini?
Jurutera nuklear Jabatan Sumber Alam Sekitar.
Metropolitan Edison mengeluarkan penduduk dari sempadan loji
dan ke Goldsboro,
kerana angin bertiup ke arah itu, untuk mengambil bacaan.
Sebelum tiba di sini, saya diberitahu mereka mengesan
sejumlah kecil iodin radioaktif di atas tanah.
- Apa? - Iodin radioaktif di atas tanah.
Iodin.
Kami semua terkejut.
Itulah detik pertama
ada seseorang menyatakan bahawa pelepasan radiasi telah berlaku.
Saya betul-betul marah,
sebab saya sudah berada di sana
dan telah mengatakan bahawa kenyataan Metropolitan Edison betul.
Di mana kakitangan
yang bertanggungjawab memantau udara?
Mereka bersedia di pejabat kami.
Kenapa bukan di loji?
Kami memerlukan instrumentasi syarikat.
Tuan percayakan mereka bulat-bulat?
Ya.
Penduduk mula menjadi tidak senang
kerana ada jiran kami berada bersama polis pemantau.
Jiran saya, Paula, menghubungi saya
dan beritahu bahawa penduduk mula bercakap
tentang kemalangan yang berlaku di pulau itu.
Saya kata, "Awak pasti tentang itu,
atau mereka salah faham apa berlaku?"
Dia kata, "Tidak, polis telah dikerah,
dan mungkin bomba juga akan dikerah."
Anak-anak saya ke sekolah.
Anak kecil saya bermain di luar.
Kami diberitahu yang semuanya terkawal.
Saya percayakan mereka! Tiada sebab untuk saya tak percaya.
Ketika itulah kami mula melihat wartawan masuk ke komuniti bertanya soalan.
Saya kata, "Apa sebenarnya yang berlaku di sana?"
Rolling Stone tanya jika saya mahu buat liputan insiden di Three Mile Island.
Saya kata, "Ini bagus. Mantap."
Saya berusia 25 tahun dan ia peluang besar pada ketika itu.
Orang ramai takut akan bahaya kuasa nuklear
kerana ketika itu,
semua orang dengar cerita tentang The China Syndrome,
filem besar yang ditayangkan ketika itu, 12 hari sebelum kejadian.
The China Syndrome.
Hari ini, hanya segelintir yang tahu maksudnya dan mereka takut.
Sekarang di pawagam di serata tempat.
Ramalan dalam filem itu selari dengan kejadian di Three Mile Island,
yang meremangkan bulu roma.
- Apa hal? Ada trip turbinkah? - Ya.
Filem itu tentang loji kuasa nuklear
di mana kemalangan itu menyebabkan sesuatu yang disebut sindrom China.
Jika itu benar, apa yang berlaku mirip sindrom China.
Apa?
Jika teras terdedah atas sebarang sebab sekalipun,
minyak membakar melampaui ketahanan haba teras dalam beberapa minit,
dan mencair di bawah loji, secara teorinya ke China.
Namun ia meletup ke udara dan menghasilkan awan radioaktiviti,
menjadikan kawasan bersaiz Pennsylvania tidak boleh didiami.
Hakikat bahawa kami di Pennsylvania di loji kuasa nuklear apabila itu berlaku,
sukar untuk orang faham bagaimana ia cuma kebetulan.
Filem itu seolah-olah sumber wahyu.
Ia mewujudkan konsep peleburan teras dalam peristilahan.
Satu konsep bahawa reaktor boleh menjadi tidak stabil.
Sesiapa pun tak pernah dengar.
Apabila The China Syndrome ditayangkan,
timbul bantahan keras daripada industri nuklear
yang mendakwa ia takkan berlaku.
Dalam masa 12 hari, orang tahu ia boleh berlaku.
1:50 TENGAH HARI
Ada bunyi berdebap kuat di bilik kawalan.
Pada masa sama, tekanan meningkat di bangunan pembendungan,
kemudian ia menurun mendadak.
Pemahaman tentang situasi ini masih di tahap rendah.
Namun reaksi pertama tentangnya
adalah melihat sama ada peralatan operasi di dalam pembendungan gagal berfungsi.
Pemeriksaan pantas oleh pengendali mengenal pasti semuanya berjalan lancar.
"Tidak perlu risau tentangnya. Sambung bekerja."
Dalam masa tidak sampai sejam, radioaktiviti memasuki bilik kawalan.
Semuanya terus merosot.
Kakitangan memakai pelitup muka
kerana pencemaran boron lebih tinggi.
Bilik kawalan tunggang-langgang jadinya.
Ketika itu, otak saya cuma berfikir,
"Adakah kita melepaskan radiasi kepada orang awam?"
Namun kami tak tahu.
Radiasi telah direkodkan sejauh 16 kilometer dari Three Mile Island
walaupun penyiasat persekutuan menegaskan
parasnya tidak cukup tinggi untuk mengancam kesihatan manusia.
Pihak berkuasa risau jumlah lebih tinggi
yang direkodkan di pagar utara loji kuasa mungkin berbahaya.
Kenapa masalah ini dimaklumkan lambat kepada penduduk?
Saya tak rasa ada kelewatan.
Kejadian pukul empat, mereka diberitahu pukul sembilan.
Saya tak rasa orang awam berada dalam bahaya pun
sepanjang peralihan kita alami pagi tadi.
Daripada apa kami lihat, keselamatan loji itu memuaskan.
Kami menggunakan peralatan sensitif untuk memantau radiasi kawasan,
dan ketika itu kami…
Kami tak nampak apa-apa.
Kami adakan pertemuan di pejabat saya
bersama pegawai Metropolitan Edison serta En. Herbein.
Ia pertemuan yang membuka mata kami.
Saya tanya, "Apa yang berlaku?"
Jawapannya, "Ya , radiasi sudah dilepaskan."
Kenapa…
"Kenapa kamu tak beritahu kami?"
Dia kata, "Tiada sesiapa tanya saya."
Jawapannya terus buat saya terkedu.
Seolah-olah dia cuba sampaikan, "Ini urusan kami, bukan urusan kamu."
Dari situ, kami tahu mereka bukan sumber maklumat yang boleh dipercayai.
4:34 PETANG
Berita terkini insiden loji kuasa nuklear Three Mile Island pada hari ini.
Situasi lebih rumit berbanding apa syarikat mahu kita percaya.
Pegawai Met-Ed menegaskan ini bukan kemalangan serius,
tapi mereka mengaku radiasi telah terlepas ke alam sekitar.
Menurut syarikat kuasa, berapa bahayakah situasi ini?
DATUK BANDAR MIDDLETOWN, PA
Mereka beri jaminan bahawa kita tidak perlu risau.
Tuan berpuas hati dengan jawapan itu?
Kita akan dapat jawapan lebih baik.
Menurut tuan, perlukah penduduk dipindahkan?
Tidak.
Selepas saya pulang, kami menonton televisyen
dan apa yang berlaku di kawasan rumah saya.
Saya ingat mereka bercakap tentang radiasi.
Wap radioaktif telah terlepas ke udara dan telah dikesan.
Saya tak faham,
tapi saya difahamkan bahawa ia membahayakan saya.
Anda ada keluarga dan orang kesayangan di sana.
Kami mahukan jawapan sebenar.
Kami mahu tahu masa depan kami.
Masih ada soalan yang perlu dijawab.
Apakah punca kemalangan hari ini?
Berapa lama reaktor nuklear itu akan ditutup?
Punca kejadian itu akan ditentukan selepas bahaya berlalu.
Isu penting ialah menstabilkan loji
kerana keadaan boleh menjadi lebih teruk.
Di bilik kawalan, staf diminta memakai alat pernafasan
sehingga bunyi penggera tamat.
Disebabkan banyak ukuran radiasi, kami mengambil masa yang lama
untuk sampai ke tahap di mana kami rasa selesa tanpa alat pernafasan,
namun kami mahu ia sampai ke tahap,
"Bagaimana kita boleh stabilkan keadaan loji?"
Ketika itu, jelas sekali kami perlu
pastikan beberapa pam penyejuk reaktor perlu berfungsi
yang menjadi sumber utama yang mengalirkan air melalui teras.
Namun, kami bimbang jika langkah ini boleh memusnahkan pam
dan memburukkan keadaan dengan cuba menghidupkannya
berbanding tidak mengusiknya.
Bilik kawalan menjalankan satu ujian.
Pam dihidupkan, lalu memaksa pengaliran melalui teras.
Keluhan lega beramai-ramai boleh didengari di bilik kawalan
apabila tekanan kembali ke tahap normal
dan itu petunjuk pertama kestabilan kami.
Langkah itu menghalang kemusnahan yang sedang berlaku pada saat itu.
Sepanjang malam, para pekerja memeriksa radiasi dari sampel udara
berdekatan tapak kemalangan di Three Mile Island.
Sampel udara yang encik periksa di luar kontena tidak berbahaya?
Tidak. Ia tidak berbahaya. Maaf, saya minta diri dulu.
Encik takut dengan radiasi itu?
Langsung tidak. Maaf, pergi dulu.
Paras radiasi di luar loji berada pada tahap rendah…
…dan ia tidak membahayakan sesiapa di kawasan itu.
Ingat, kami ada 72 reaktor nuklear sedang beroperasi di negara ini.
Sebahagian daripadanya beroperasi sejak 1974,
dan masih belum mencederakan orang awam.
Saya rasa itu penting.
Tiada satu pun teknologi yang dicipta oleh manusia
sejak kali pertama mereka menggunakan api
yang memiliki rekod sebegitu.
HARI KEDUA 29 MAC, 1979
Saya ke loji pada pagi hari kemalangan,
dan 30 jam kemudian, saya masih di sana.
Kami tak tahu keadaan bahan api tersebut.
Adakah terasnya terdedah? Wujudkah kerosakan teras?
Sebab itu kami perlukan sampel boron.
Boron sangat penting dalam sistem utama
kerana boron mengawal tindak balas di dalam bekas reaktor.
Jadi kami perlu pastikan jumlah boron mencukupi dalam sistem
untuk menutup reaktor sepenuhnya.
Tiada siapa diminta menjadi sukarelawan.
Ed tawarkan dirinya. Dia salah seorang juruteknik saya.
Kebimbangan kami ialah memastikan tiada sesiapa antara kami yang terlibat
terdedah kepada sebarang bentuk radiasi.
Kami dah ada tatacara kendalian, bagaimana ia akan dilakukan,
siapa akan lakukan apa, tiada tenaga dan masa dibazirkan.
Mereka orang yang layak lakukannya.
MAKMAL KIMIA BANGUNAN PENGENDALIAN BAHAN API
Terdapat laporan yang tidak lengkap. Cawan kopi di atas meja.
Sandwic yang sudah digigit.
Sudah seperti ada parti diadakan.
Ada penggera pengawasan radiasi berbunyi.
Kami matikannya.
Teletektor menunjukkan bacaan sangat tinggi.
Ia sememangnya membimbangkan.
Kami ada keluarga untuk disara di rumah.
Kami buat keputusan untuk ambil sampel
dan kami putuskan untuk ambilnya secepat mungkin.
Ketika itulah saya…
menjadi agak tercemar.
Setiap minggu, paras rem dibenarkan ialah 0.3.
Apabila lencana saya dibaca, parasnya menunjukkan 2.8 rem.
Hampir seratus kali ganda melebihi had yang dibenarkan.
Saya mandi berjam-jam untuk menghilangkan pencemaran itu.
Ia tak berkesan pun.
Saya masih tercemar semasa saya pulang.
Saya tak sentuh anak-anak saya.
Tapi…
Maafkan saya.
Dia masih tertanya-tanya sejauh mana dia sudah terdedah.
Dia perlu ditenangkan dan dipujuk
kerana dia buat secara sukarela.
Sampel mereka mengesahkan kepekatan boron jauh lebih rendah.
Loji itu dalam keadaan tidak stabil.
Awal hari ini, loji tersebut sangat panas dan radioaktif.
Sejuta kali ganda lebih radioaktif daripada biasa.
Loji itu tidak menyejuk
secepat yang biasanya diharapkan.
Mengetahui betapa bahayanya situasi ini membuatkan kami merenung dan berfikir.
Namun kami juga menerima maklumat yang bercanggah.
Saya tak sangka ramai wartawan dari seluruh dunia
datang ke pekan kecil kami.
Kami berkongsi perasaan,
"Kita tak diberitahu kebenaran," setidaknya kebenaran telus.
Menginjak hari kedua,
orang ramai sedar sidang akhbar itu temberang.
Jadi tiada langsung kemungkinan sindrom China?
Maksud saya, tiada kemungkinan sindrom China
berkaitan kejadian di Three Mile Island sejak dua hari lalu.
Pada ketika itulah, semua orang menjadi wartawan penyiasatan.
Patutkah orang awam percaya perkara sebegini takkan berulang?
Orang awam kejar para pegawai itu.
Berapa lama terasnya terdedah?
Kami tidak tahu.
Habis bagaimana tuan boleh cakap
kita takkan berdepan situasi lebih berbahaya?
Tiada jaminan untuk itu.
Tiada jaminan bahawa kamu takkan diserang meteorit esok.
Jika ada ancaman keselamatan, tanya SKN.
Saya pasti mereka akan bertindak
untuk memastikan bahawa semua aspek itu segera diperbetulkan
atau loji akan ditutup.
AMERIKA SYARIKAT SURUHANJAYA KAWALAN NUKLEAR
Sewaktu kemalangan Three Mile Island,
saya berada di ibu pejabat SKN di Washington.
Tugas Suruhanjaya Kawalan Nuklear
ialah mengawal selia industri kuasa nuklear
bagi menjaga kesihatan dan keselamatan awam.
Suruhanjaya Kawalan Nuklear sedang memantau keadaan
di ibu pejabat mereka di Washington.
Kami tahu paras radiasi direkodkan dari luar,
tapi untuk hari pertama dan hari kedua,
rantaian komunikasi yang tak sempurna ini,
yang bermula dengan maklumat yang tidak sempurna,
menyebabkan ramai tidak mengetahuinya.
Pekerja berkata paras radiasi masih tidak berbahaya.
Ahli Kongres agak gelisah tentang kemalangan itu.
Mereka tertanya-tanya jika ia boleh berlaku di daerah mereka.
Ada perbicaraan hari ini.
SURUHANJAYA KAWALAN NUKLEAR
Kami tahu situasi ini sangat serius, tapi dalam kalangan petugas media,
berlaku kebanjiran maklumat yang disalah faham dan disalah guna.
Keadaan boleh jadi gila.
Sehampir manakah kita menghadapi peleburan teras, sindrom China?
Mungkinkah ia telah berlaku?
Saya tak rasa begitu. Kita tidak berdepan situasi itu.
Semua orang sudah tonton The China Syndrome.
Ia digambarkan kepada orang awam sebagai "peleburan Jane Fonda",
yang jauh daripada realiti sebenar.
Kita akan fokus pada kuasa nuklear, yang hampir…
Jadi ketakutan dalam masyarakat tidak sepatutnya berlaku.
SKN memberitahu jawatankuasa Kongres
bahawa bahaya kepada orang ramai tidak pernah serius.
Reputasi tenaga nuklear boleh tercalar
sebagai pilihan tenaga untuk masa depan.
Pentadbiran Carter meletakkan harapan besar terhadap kuasa nuklear
untuk mengisi jurang tenaga untuk tahun mendatang.
Persoalannya sekarang,
apa akan berlaku kepada penggunaan atom lebih aman?
10:00 MALAM
Waktu itu 10:00 malam, saya masih di pejabat.
Satu panggilan masuk.
Ia dari salah seorang inspektor SKN saya bertemu pada siang hari.
Dia kata, "Saya telefon dari bilik motel.
Tolong jangan guna nama saya, tapi saya nak kamu tahu
yang saya rasa kamu telah diberi tanggapan yang salah tentang
apa yang berlaku di loji.
Sebenarnya, keadaan lebih teruk daripada apa yang kamu percayai.
Teras mengalami kerosakan teruk,
dan akibatnya mungkin berpanjangan.
Berbulan, jika tak bertahun."
Dia letak telefon.
Susulan panggilan tersebut,
kami mula meragui SKN yang datang ke tapak itu
sama ada mereka sebenarnya telus.
HARI KETIGA 30 MAC 1979
Di dalam loji Three Mile Island sendiri,
para pegawai Metropolitan Edison, pengendali,
dan Suruhanjaya Kawalan Nuklear persekutuan
berkata paras radiasi di dalam fasiliti tersangatlah tinggi.
Mereka mengesahkan berlaku pelepasan gas radioaktif yang berterusan.
Di dalam van berdekatan,
ahli sains menganalisis radiasi dari udara, air dan sampel vegetasi.
Pada masa ini, selepas tiga hari,
terdapat peningkatan radiasi kepada orang awam,
dan ia meningkat saban waktu.
Tidak banyak, tapi cukup merisaukan.
Paras radiasi di luar Three Mile Island
lebih rendah berbanding sinar-X pergigian, menurut pegawai berkuasa Pennsylvania.
justeru menjustifikasi keputusan untuk tidak mengosongkan kawasan sekitar.
SKN bertanggungjawab membuat saranan jika pemindahan perlu dilakukan.
Jadi, kami bersiap sedia dengan tindakan yang perlu diambil
atau sesuatu yang penting yang memerlukan pemindahan.
Jadi saya buat analisis ini pada masa itu,
berdasarkan unjuran untuk pelepasan di luar tapak.
Saya unjurkan 1,200 milirem sejam, satu jumlah yang sangat tinggi.
Namun jika paras mencapai setinggi itu, ia boleh menjadi sebab untuk berpindah.
8:01 PAGI 40 METER DI ATAS CEROBONG LOJI
Ada bacaan!
Naik tinggi lagi!
Paras setinggi 1,200 milirem sejam dikesan dalam awan gas.
Saya terkejut.
Helikopter itu melaporkan 1,200 milirem sejam
dan seluruh keadaan bilik itu berubah.
Met-Ed tak bersetuju dengan penilaian bahawa reaktor itu di luar kawalan.
Perbincangan di ibu pejabat Washington menjadi,
"Berbaloikah untuk berpindah?"
Jika berpindah, anda tinggalkan bandar, perniagaan,
rumah tanpa perlindungan, kosong.
Peluang pecah masuk sangat tinggi.
Biarpun pemindahan terancang, orang kehilangan nyawa,
kanak-kanak di dalam inkubator, orang tua dengan alat sokongan hayat, kemalangan.
Okey, jadi ada laporan…
…pemindahan.
Tuan.
Ia satu kebimbangan serius kerana kami perlu fikir,
"Apa hebahan untuk orang awam?"
Pejabat gabenor di Pennsylvania hari ini mempertimbangkan
cadangan untuk memindahkan hampir 1,000,000 penduduk
di Harrisburg dan di pekan, kampung dan ladang lain di kawasan itu.
Saya terima panggilan telefon.
"Apa puan buat di sana? Puan perlu keluar dari sana."
Naib Presiden Metropolitan Edison berkata,
"Penduduk tidak perlu risau."
Saya sangat marah kerana
tidak dapat buat keputusan wajar disebabkan apa yang sedang berlaku.
Semua orang kesayangan kami berada di kawasan loji itu.
Penduduk dalam kawasan sepuluh batu di Three Mile Island
telah diberi amaran
bahawa terdapat kemungkinan pemindahan boleh diarahkan.
Keadaan menjadi senyap sunyi.
Namun ada trak bomba atau kereta polis bersama corong suara
datang memberi maklumat yang bercanggah.
Tutup semua tingkap dan pintu!
Mereka kata, "Jika tinggal di rumah batu, buka tingkap,"
kemudian mereka akan kata, "Tutup tingkap."
Sekejap mereka beritahu penduduk begini, kemudian begitu pula.
"Kamu perlu lari." "Kamu tak perlu lari."
Pada masa ini, tiada pemindahan akan dilakukan.
Mereka hanya mengelirukan semua penduduk di kawasan itu.
Ia lebih teruk daripada apa mereka hebahkan.
Penipuan biasa. Mereka patut tutup loji kuasa nuklear itu.
Apa kata mereka beritahu saja hal sebenar?
Mereka sembunyikan sesuatu.
Tiba-tiba,
penggera berbunyi dan ia tak berhenti.
Anda tak tahu apa yang berlaku.
Ketika itu, Gabenor Thornburgh bertanya kepada SKN,
"Patutkah kita berpindah?"
Dia tujukan kepada kumpulan itu…
Namun ada perselisihan pendapat dalam Suruhanjaya Kawalan Nuklear
sama ada mereka buat keputusan betul.
Terus-terang, tidak pernah ada loji berada dalam keadaan begini.
Tiada loji yang pernah diuji atau dianalisis dalam keadaan begini.
Saya rasa kita patut pindahkan penduduk.
Nanti, saya tak fikir…
Mereka ada dua hari untuk bersiap dan mereka ketakutan.
Kerajaan, SKN,
pegawai utiliti sedang bermain dengan nyawa penduduk.
Masa depan tenaga nuklear
dan nyawa jutaan penduduk bergantung kepada keadaan reaktor itu.
Saya tak tahu apa kami lindungi sekarang.
Kami harus pindahkan penduduk.
Terjemahan sari kata oleh Jentayu